**Juuksur**

|  |  |
| --- | --- |
| **Juuksur, tase 4** | **Meisterjuuksur, tase 5** |
| **A-osa** | **A-osa** |
| **A.1. Töö kirjeldus** | **A.1. Töö kirjeldus** |
| Juuksuri töö eesmärgiks on kliendile juuksuriteenuste osutamine, arvestades tema soove, vajadusi ja võimalusi. Juuksuri tööülesanneteks on peanaha ja juuste professionaalne hooldamine ja töötlemine, juuste lõikamine, värvimine ja blondeerimine, soengute ja püsilokkide tegemine ning vuntside ja habeme lõikamine. Juuksur on kursis moetrendidega, nõustab klienti teenuste ja toodete valikul ning soovitab kliendile peanaha- ja juuksehooldusvahendeid.  Juuksuril peavad olema tõendatud teadmised ja oskused, mis hõlmavad juuste ja peanaha anatoomiat ning talitlust; töövahendite ja instrumentide riskipõhist puhastamist, desinfitseerimist ja steriliseerimist; isikukaitsevahendite kasutamist ning teenuse osutamiseks kasutatavate tervisele ohtlikult mõjuda võivate kemikaalide (sh biotsiidide) ohutut käsitlemist.  Juuksur töötab iseseisvalt ja kollektiivis ning vastutab oma tehtud töö lõpptulemuse eest. Klientide teenindamine eeldab suhtlemisvalmidust, sõbralikkust ning võimet tulla toime erinevate klientidega. Valdavalt töötab juuksur seistes ja sundasendis. Juuksuritöös kasutatavad ained võivad põhjustada allergiat. Tööaeg on paindlik, vajadusel töötatakse nädalavahetustel, riiklikel pühadel ja erinevates töökeskkondades. Juuksuri töövahenditeks on lõikuskäärid ja -nuga, lokirullid, kammid ja harjad, elektrilised töövahendid, erinevateks töötlusteks vajaminevad abi- ja isikukaitsevahendid.  Lisaks juuksurile on ka meisterjuuksur, tase 5 kutse. | Meisterjuuksur teenindab kliente professionaalsel tasemel, arvestades nende soove, vajadusi ja isikupära. Ta töötab meeskonnas või iseseisvalt, vastutades oma töö lõpptulemuse eest. Töö eeldab suhtlemist klientide, partnerite ja kolleegidega. Meisterjuuksur on kursis moetrendidega ning nõustab klienti teenuste ja toodete valikul. Ta juhendab kaastöötajaid ja korraldab salongi tööd. Meisterjuuksur võib spetsialiseeruda juuste lõikuse kujundamisele ja stiili loomisele või koloristikale.  Juuksuril peavad olema tõendatud teadmised ja oskused, mis hõlmavad juuste ja peanaha anatoomiat ning talitlust; töövahendite ja instrumentide riskipõhist puhastamist, desinfitseerimist ja steriliseerimist; isikukaitsevahendite kasutamist ning teenuse osutamiseks kasutatavate tervisele ohtlikult mõjuda võivate kemikaalide (sh biotsiidide) ohutut käsitlemist.  Valdavalt töötab juuksur seistes ja sundasendis. Juuksuritöös kasutatavad ained võivad põhjustada allergiat. Tööaeg on paindlik, vajadusel töötatakse nädalavahetustel, riiklikel pühadel ja erinevates töökeskkondades.  Lisaks meisterjuuksurile on ka juuksur, tase 4 kutse. |
| **A.2. Tööosad** | **A.2. Tööosad** |
| **Kohustuslikud tööosad**  A.2.1. Juuste ja peanaha pesemine ning hooldamine  A.2.2. Juuste lõikamine  A.2.3. Habemele ja vuntsidele kuju ning vormi lõikamine  A.2.4. Juuste püsilokkimine  A.2.5. Juuste värvimine  A.2.6. Soengu kujundamine  A.2.7. Klienditeenindus | **Kohustuslikud tööosad**  A.2.1. Juuste ja peanaha hooldamine  A.2.2. Juuste lõikamine  A.2.3. Barbertehnikate kasutamine  A.2.4. Juukse struktuuri püsimuutmine  A.2.5. Juuste värvimine  A.2.6. Soengu kujundamine  A.2.7. Kollektsiooni loomine  A.2.8. Juhendamine |
| **Valitavad tööosad** | **Valitavad tööosad** |
| A.2.8. Barbertehnikad juuste lõikamisel  A.2.9. Barbertehnikad habeme ja vuntside ajamisel ning kujundamisel | A.2.9. Juhtimine |
| **A.3. Kutsealane ettevalmistus** | **A.3. Kutsealane ettevalmistus** |
| 4. taseme juuksuriks saab õppida kutseõppes, erialastel kursustel või töökohal meistri juhendamisel. | Meisterjuuksurina töötavad inimesed, kellel on erialane kutseharidus ja töökogemus või vähemalt viieaastane töökogemus. |
| **A.4. Enamlevinud ametinimetused** | **A.4. Enamlevinud ametinimetused** |
| Juuksur, naistejuuksur, meestejuuksur, barber | Juuksur, meisterjuuksur, juuksur-stilist, juuksur-kolorist |
| **A.5. Regulatsioonid kutsealal tegutsemiseks** | **A.5. Regulatsioonid kutsealal tegutsemiseks** |
| Regulatsioon puudub. | Regulatsioon puudub. |
| **A.6. Tulevikuoskused** | **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab.  Uute tehnikate kasutuselevõtmine; personaalse brändi loomine; digioskused ja tehisintellekti kasutamine; oskus kasutada materjale, mis on keskkonnasõbralikud, nt ümbertöödeldud, taaskasutatud, kemikaalide sisaldus on normide piires (nt biotsiidi sisaldus) jms. | Teave oskuste ja trendide kohta, mille tähtsus valdkonnas kasvab.  Uute tehnikate kasutuselevõtmine; trihholoogia; juuksekeemia; toote loomine; personaalse brändi loomine; digioskused ja tehisintellekti kasutamine; oskus kasutada materjale, mis on keskkonnasõbralikud, nt ümbertöödeldud, taaskasutatud, kemikaalide sisaldus on normide piires (nt biotsiidi sisaldus) jms. |
| **Ettepanekud A-osa kohta** | **Ettepanekud A-osa kohta** |
| **B-osa** | **B-osa** |
| **B.1. Kutse struktuur** | **B.1. Kutse struktuur** |
| Juuksur, tase 4 kutse koosneb üldoskustest, kohustuslikest ja valitavatest kompetentsidest. Kutse taotlemisel on nõutud üldoskuste (B.2) ning kohustuslike kompetentside B.3.1−B.3.7 ja B.3.10 tõendamine. Lisaks on võimalik tõendada valitavaid kompetentse B.3.8–B.3.9.  Osakutse barber, tase 4 taotlemisel on nõutud üldoskuste (B.2), kompetentside B.3.1, B.3.2, B.3.3, B.3.5, B.3.7, B.3.10 ning valitavate kompetentside B.3.8 ja B.3.9 tõendamine. | Meisterjuuksur, tase 5 kutse koosneb üldoskustest, kohustuslikest kompetentsidest ja valitavast kompetentsist. Kutse taotlemisel on nõutud üldoskuste (B.2) ning kohustuslike kompetentside B.3.1−B.3.8 ja B.3.10 tõendamine. Lisaks on võimalik tõendada valitavat kompetentsi B.3.9. |
| **Kvalifikatsiooninõuded kutse taotlemisel ja kutse taastõendamisel** | **Kvalifikatsiooninõuded kutse taotlemisel ja kutse taastõendamisel** |
| **Nõuded kutse taotlemisel**  Töömaailma taotlejale  Juuksur, tase 4   1. Läbitud juuksuri eriala algõppe koolitus 2. Praktiline töö ettevõttes või läbitud õppepraktika   Osakutse barber, tase 4   1. Läbitud barberi esmaõpe   Kutseõppe lõpetajale  Läbitud täies mahus vastava eriala tasemeõppe õppekava ja omandatud õppekavas kirjeldatud kvalifikatsioonile vastavad õpiväljundid  **Nõuded kutse taastõendamisel**  Juuksur, tase 4 ja osakutse barber, tase 4   1. Sama taseme kutse 2. Vähemalt 5-aastane erialane tööstaaž 3. Läbitud erialased täienduskoolitused   Kutse andmise korraldus, sealhulgas kutset taotleva või taastõendava isiku esitatavad dokumendid ning kutse taotleja või taastõendaja kutsealase kompetentsuse hindamise viis ja vormid, on reguleeritud juuksuri kutsete kutse andmise korras. | **Nõuded kutse taotlemisel**  Töömaailma taotlejale   1. Vähemalt 5-aastane tööstaaž juuksurina ametlikult registreeritud ettevõttes ja läbitud meisterjuuksur, tase 5 kompetentsusnõuetega seotud koolitus või tööstaaž 10 aastat   Kutseõppe lõpetajale  Läbitud täies mahus vastava eriala tasemeõppe õppekava ja omandatud õppekavas kirjeldatud kvalifikatsioonile vastavad õpiväljundid  **Nõuded kutse taastõendamisel**   1. Sama taseme kutse 2. Vähemalt 10-aastane tööstaaž juuksurina ametlikult registreeritud ettevõttes 3. Läbitud erialased praktilised (*hands-on*) täienduskoolitused   Kutse andmise korraldus, sealhulgas kutset taotleva või taastõendava isiku esitatavad dokumendid ning kutse taotleja või taastõendaja kutsealase kompetentsuse hindamise viis ja vormid, on reguleeritud juuksuri kutsete kutse andmise korras. |
| **B.2. Üldoskused** | **B.2. Üldoskused** |
| Enesejuhtimisoskused   1. Juhindub oma töös ja kutsealases tegevuses üldtunnustatud ja klienditeeninduse eetikanõuetest, heast tavast ja töökultuurist. 2. Järgib oma töös isikuandmete kaitse üldmäärust (GDPR) ja isikuandmete kaitse seadust. 3. Säilitab keerukates olukordades tegutsedes efektiivsuse, emotsionaalse ja vaimse tasakaalu ega kaota enesekontrolli. 4. Rakendab hügieeni ja puhtuse põhimõtteid, et säilitada tervislik keskkond ja ennetada nakkushaiguste levikut (käte ja pindade pesu, desinfitseerimine, ruumide tuulutamine jmt). 5. Kasutab oma tegevuses enda ja teiste tervist säästvaid tööviise, isikukaitsevahendeid (sh kindaid, maski/respiraatorit, sobivat riietust) ning järgib ohutustehnikanõudeid. 6. Kasutab töötades mugavaid ja kohandatud kehaasendeid, töövahendeid ja -võtteid. Arvestab sundasendi mõju endale. 7. Käitub energiat ja loodusressursse säästvalt ning jäätmeid vähendavalt. 8. Hindab tööle kuluvat aega, planeerib ja korraldab sellest lähtuvalt oma tegevust ning peab kinni kokkulepitud tööplaanist ja tähtaegadest.   Lävimisoskused   1. Teeb eesmärgi saavutamiseks või ülesande lahendamiseks tõhusat koostööd, täites oma rolli meeskonnas ning käitudes usaldusväärselt ja koostööd soodustavalt. 2. Küsib kolleegilt ja kliendilt tagasisidet teenuse kohta, et täiendada teadmisi, lihvida oskusi, parendada teenust vm. 3. Kasutab oma valdkonnas vajalikke kokkulepitud oskuskeele mõisteid ja termineid eesti ja inglise keeles. 4. Kasutab eesti keelt tasemel B1 (lisa 1 − keelte oskustasemete kirjeldused). 5. Kasutab arvutit infotöötluse ja kommunikatsiooni jaoks iseseisva kasutaja tasemel ning sisuloome, ohutuse ja probleemilahenduse jaoks algtasemel (lisa 2− digipädevuste enesehindamisskaala). | Enesejuhtimisoskused   1. Juhindub oma töös ja kutsealases tegevuses üldtunnustatud ja klienditeeninduse eetikanõuetest, heast tavast ja töökultuurist. 2. Järgib oma töös isikuandmete kaitse üldmäärust (GDPR) ja isikuandmete kaitse seadust. 3. Säilitab keerukates olukordades tegutsedes efektiivsuse, emotsionaalse ja vaimse tasakaalu ega kaota enesekontrolli. 4. Rakendab hügieeni ja puhtuse põhimõtteid, et säilitada tervislik keskkond ja ennetada nakkushaiguste levikut (käte ja pindade pesu, desinfitseerimine, ruumide tuulutamine jmt). 5. Kasutab oma tegevuses enda ja teiste tervist säästvaid tööviise, isikukaitsevahendeid (sh kindaid, maski/respiraatorit, sobivat riietust) ning järgib ohutustehnikanõudeid. 6. Kasutab töötades mugavaid ja kohandatud kehaasendeid, töövahendeid ja -võtteid. Arvestab sundasendi mõju endale. 7. Käitub energiat ja loodusressursse säästvalt ning jäätmeid vähendavalt. 8. Hindab tööle kuluvat aega, planeerib ja korraldab sellest lähtuvalt oma tegevust ning peab kinni kokkulepitud tööplaanist ja tähtaegadest.   Lävimisoskused   1. Teeb eesmärgi saavutamiseks või ülesande lahendamiseks tõhusat koostööd, täites oma rolli meeskonnas ning käitudes usaldusväärselt ja koostööd soodustavalt. 2. Toob tasakaalukalt, põhjendatult ja selgelt välja teise tegevuse positiivsed ja negatiivsed aspektid, pakkudes välja võimalikud lahendused puudujääkide kõrvaldamiseks. 3. Kasutab eesti keelt tasemel B1 (lisa 1 − keelte oskustasemete kirjeldused). 4. Kasutab oma valdkonnas vajalikke kokkulepitud oskuskeele mõisteid ja termineid eesti ja inglise keeles. 5. Kasutab arvutit infotöötluse ja kommunikatsiooni jaoks iseseisva kasutaja tasemel ning sisuloome, ohutuse ja probleemilahenduse jaoks algtasemel (lisa 2− digipädevuste enesehindamisskaala). |
| **Kohustuslikud kompetentsid** | **Kohustuslikud kompetentsid** |
| **B.3.1. Juuste ja peanaha pesemine ning hooldamine** | **B.3.1. Juuste ja peanaha hooldamine** |
| Tegevusnäitajad   1. Hindab kliendi juuste ja peanaha tervislikku seisundit; valib pesemiseks sobivad tooted lähtuvalt teenuse iseloomust ning kliendi juuste ja peanaha seisundist (kuiv, rasune, tundlik peanahk; kõõm). 2. Valmistab ette kliendi ja töökoha juuste ja peanaha pesemiseks, pannes valmis tööks vajaminevad vahendid, kaitstes kliendi riideid pesemise jooksul, tagades kliendile mugava asendi. 3. Peseb peanahka ja juukseid, kasutades masseerivaid pesemisliigutusi, kogu juuksekasvu ala ulatuses. 4. Hooldab juukseid ja peanahka, kasutades hooldustooteid, lähtudes kliendi juuste ja peanaha seisundist ning eelnevast ja järgnevast töötlusest ning kliendi lõpptulemuse soovist. 5. Soovitab kliendile tooteid koduseks juukse- ja peanaha hoolduseks. | Tegevusnäitajad   1. Määratleb kliendi peanaha ja juuste seisundi, lähtudes võimalikest riskidest ja tööprotsessist. 2. Koostab hooldusplaani, lähtudes kliendi soovist, peanaha ja juuste seisundist, ning selgitab lisaküsimustega välja teabe olukorra parendamiseks. 3. Valib tööprotsessiks sobivad tooted, lähtudes kliendi juuste ja peanaha seisundist ning põhjendab nende valikut, kirjeldades juukses toimuvaid füüsikalisi ja/või keemilisi protsesse (pH muutus, mõju juuste sildadele ja sidemetele jm). 4. Nõustab klienti juuste ja peanaha tervisliku jätkuhoolduse teostamisel. |
|  | Teadmised  Juuksehooldustoodete tänapäevased arengusuunad ja trendid; toodete peamised koostisosad |
| **B.3.2. Juuste lõikamine** | **B.3.2. Juuste lõikamine** |
| Tegevusnäitajad   1. Selgitab konsultatsiooni käigus välja kliendi soovid, vajadused, võimalused ja isikupära; koostab juukselõikuse skeemi, lähtudes juukselõikuse neljast põhivormist (massiivne, ühtlane järgulisus, kasvav järgulisus ja gradueeritud), pea anatoomilistest jaotustest ning juuste kasvualast ja -suunast. 2. Annab soovitusi kliendi näo- ja peakujust ning juukse struktuurist lähtuvalt. 3. Valib sobivad töövahendid juukselõikuseks: käärid, fileerkäärid, lõikusnuga, juukselõikusmasinad. 4. Valib sobiva lõikusstiili: tömp-, punkt- ja tekstureeriv lõikus nii märgadele kui kuivadele juustele. 5. Lõikab vastavalt skeemile kombineerides erinevaid põhivorme, arvestades kliendi näo ja pea kuju, juuste pikkust, tekstuuri ja kasvusuunda ning kasutades nelja põhivormi ja lõikusele vastavaid töövahendeid ja ‑võtteid. 6. Lõikab meeste ja naiste juukseid, arvestades näokuju ja soengute vahelist seost, erinevate juuksetüüpide olemust ja juuste etnilisi liigitusi, kasvu iseärasusi ja mustreid, geomeetrilist olemust (kolmnurk, ruut, ring) ja lõikustehnikaid (joon, gradueering ja kihid). 7. Lõikab soengusse paigaldatud lisajuukseid/juuksepikendusi, kasutades lõikusnuga ja muid pikendustele sobivaid lõikustehnikaid (punktlõikus, tekstureeriv lõikus). | Tegevusnäitajad   1. Selgitab konsultatsiooni käigus välja kliendi soovid, vajadused, võimalused ning lähtudes kliendi isikupärast annab omapoolsed soovitused juukselõikuseks. 2. Loob juukselõikuse kavandi, lähtudes juukselõikuse põhivormidest (ümar vorm: gradueering/kihilisus, kandiline vorm: gradueering/kihilisus, kolmnurkne vorm: gradueering/kihilisus, kombineeritud), moesuundadest ja disainipõhimõtetest (vorm, tekstuur, kompositsioon) ning joonistab lõikusskeemi. 3. Lõikab juuksed, arvestades kliendi näo ja pea kuju, juuste pikkust ja tekstuuri, kasutades erinevaid lõikustehnikaid ning lähtudes kujundus- ja disaini põhimõtetest. 4. Lõikab vilunult optimaalse aja jooksul tehniliselt kombineeritud pikkustega juukselõikusi. 5. Lõikab juuksetätoveeringuid. 6. Lõikab eelnevalt paigaldatud lisajuukseid/juuksepikendusi, parukaid. |
| **B.3.3. Habemele ja vuntsidele kuju ning vormi lõikamine** | **B.3.3. Barbertehnikate kasutamine** |
| Tegevusnäitajad   1. Selgitab konsultatsiooni käigus välja kliendi soovid, vajadused, võimalused ja isikupära, lähtudes pea anatoomilistest jaotustest ning näokarvade kasvualast ja -suunast. 2. Annab soovitusi kliendi näo- ja peakujust ning juukse struktuurist lähtuvalt. 3. Valib sobivad töövahendid habemele ja vuntsidele kuju ja vormi lõikuseks: käärid, lõikusmasinad; lõikab nii kääride kui lõikusmasinaga (sh trimmerid, *shaverid*) vuntse, habemeid ning piirab kulme ja kõrvakarvu. 4. Peseb ja hooldab habet vastavalt kliendi näonaha seisundile; viimistleb habeme, kasutades vastavaid hooldus- ja viimistlustooteid. 5. Soovitab kliendile tooteid koduseks habeme ja vuntside hoolduseks. | Tegevusnäitajad   1. Lõikab juukseid, kasutades põhilisi barbertehnikaid (*fade* tehnika, masinatehnika, kammi-masinatehnika, kääri-kammitehnika jm). 2. Lõikab vuntse, habemeid ning piirab kulmu- ja kõrvakarvu, lähtudes kliendi näokarvade kasvusuunast ja tihedusest, näokujust ja soengust. 3. Valmistab ette habeme ja näonaha, arvestades habemekarva struktuuri ja naha seisundit. 4. Ajab habet, kasutades erinevaid habemenoavõtteid; teeb näonaha järelhooldust. 5. Lõikab habet ja vuntse, kujundades neid vastavalt kliendi näo kujule, karvakasvu eripärale ja kliendi soovile ning kasutades lõikusele vastavaid töövahendeid. 6. Kasutab sobivaid hooldus- ja viimistlusvahendeid ning soovitab kliendile tooteid koduseks habeme ja vuntside hoolduseks. |
| **B.3.4. Juuste püsilokkimine** | **B.3.4.** **Juukse struktuuri püsimuutmine** |
| Tegevusnäitajad   1. Analüüsib kliendi juukseid enne töö alustamist, lähtudes juuste struktuurist, tekstuurist ja eelnenud keemilistest töötlustest ning otsustab edasise tegevuse. 2. Valib ja kasutab sobivaid eelhooldustooteid, lähtudes enda koostatud analüüsist. 3. Valib sobiva suurusega lokirullid ja kasutab erinevaid rullide keeramise tehnikaid, arvestades soovitud lõpptulemust. 4. Valib püsiloki vedeliku ja kinnitaja vastavalt juukse struktuurile ja eelnevatele töötlustele, arvestades juukse struktuuris toimuvaid protsesse. 5. Teeb püsiloki, kasutades lokivedelikku ja kinnitusainet vastavalt kasutusjuhendile. 6. Teeb järelhooldust, arvestades juukse struktuuri ja seisundit. 7. Soovitab koduseks hoolduseks juuksehooldustooteid ja viimistlusvahendeid. | Tegevusnäitajad   1. Teeb kindlaks juuste võime taluda kemikaalide pealekandmist ilma kahjulike mõjudeta, võttes arvesse juuste pikkust, tüüpi, seisukorda ja varasemaid protseduure. Viib läbi eelneva konsultatsiooni 48 tundi enne püsimuutmist, mille käigus teostab allergiatesti ja katsetab toodet testsalgul. 2. Analüüsib kliendi juukseid enne töö alustamist, lähtudes juuste struktuurist, tekstuurist, eelnenud keemilistest töötlustest ja lõikusest, soengu soovist ning otsustab edasise tegevuse. Selgitab kliendile juukse sees toimuvaid keemilisi struktuurimuutuseid. 3. Valib ja kasutab sobivaid eelhooldustooteid, lähtudes enda koostatud analüüsist. 4. Valib töövahendid ning keemilise struktuuri püsimuutmise (sirgendamise või lokkimise) vahendid ja tooted vastavalt analüüsile ja eesmärgile. 5. Teeb juuste struktuuri keemilise püsimuutmise, kasutades erinevaid tehnikaid ja vahendeid. 6. Lõpetab keemilise protsessi, järgides selleks ettenähtud toote kasutusjuhendit. 7. Teeb järelhooldust, arvestades juukse struktuuri ja seisundit. 8. Soovitab kliendile koduseks järelhoolduseks juuksehooldustooteid vastavalt tehtud juukse struktuuri püsimuutmisele. |
| Teadmised  Juuste püsilokkimise põhitõed ja tehnikad; kasutatavate toodete ja kemikaalide omadused, kasutusjuhendid (võimalused ja ohud); kemikaalide omavaheline mõju; kemikaalide mõju juustele ja kehale | Teadmised  Juuste püsimuutmise põhitõed ja tehnikad; kasutatavate toodete ja kemikaalide omadused, kasutusjuhendid (võimalused ja ohud); kemikaalide omavaheline mõju; kemikaalide mõju juustele ja kehale |
| **B.3.5. Juuste värvimine** | **B.3.5.** **Juuste värvimine** |
| Tegevusnäitajad   1. Selgitab konsultatsiooni käigus välja kliendi soovid, eelnevate keemiliste töötluste mõju ja juuste tervisliku seisundi. Tuvastab juukse seisundi, kus värvimine, värvi eemaldamine ning helestamine ei ole võimalik. 2. Viib läbi eelneva konsultatsiooni 48 tundi enne värviprotseduuri, mille käigus teostab allergiatesti ja katsetab toodet nahal. 3. Kasutab värviretseptide koostamisel värviringi põhimõtteid: primaarsed, sekundaarsed, tertsiaalsed värvid ja kuidas need toimivad vastakuti, kõrvuti (Wilhelm Ostwaldi värviring, Johannes Itteni värviteooria). 4. Koostab värvi pealekandmise skeemi ja värviretseptid, lähtudes kliendi soovist, toodete kasutusjuhendist, vältides riskitegureid toodete kasutamisel ning arvestades juuste ja peanaha tervist. 5. Rakendab meeste ja naiste värviteenuste puhul rakendatavaid valikuid ja erisusi. 6. Kasutab erinevaid värvitehnikaid: salgud (laiad, peened), tupeerimistehnika, hajutamistehnika (sh *balayage* tehnika), *airtouch* tehnika, *ombré*, r*oot shadow*, *rootmelt, roottap*. 7. Valmistab värvimise segu, järgides kasutusjuhendit ning arvestades juuste tumedusastet, loomulikku pigmenti, juukse struktuuri omadusi, eelnevaid ja järgnevaid töötlusi. 8. Kannab värvisegu juustele soovitud tulemuse saamiseks vastavalt oma koostatud värvi pealekandmise skeemile. 9. Rakendab erinevaid tehnikaid värvi eemaldamiseks ja värvi korrigeerimiseks, võttes arvesse juuksetüüpi ja seisukorda. 10. Loputab ja peseb värvisegu juustest, kasutades sobivat šampooni vastavalt juukse struktuurile ja järgnevale töötlusele; neutraliseerib juuksed; soovitab kliendile sobivaid hooldustooteid ja viimistlusvahendeid. | Tegevusnäitajad   1. Analüüsib kliendi juukseid enne töö alustamist, lähtudes juuste ehitusest, struktuurist, tekstuurist, eelnenud keemilistest töötlustest ja kliendi soovidest; selgitab värvimisel juukse sees toimuvaid protsesse; otsustab edasise tegevuse, lähtudes juuste heaolust. 2. Koostab värvi pealekandmise skeemi ja värviretseptid, lähtudes kliendi soovist, toodete kasutusjuhendist, vältides riskitegureid toodete kasutamisel arvestades juuste ja peanaha tervist. 3. Kasutab erinevaid värvi peale kandmise tehnikaid (salgud (laiad, peened), tupeerimistehnika (*shatush*), hajutamistehnika (sh *balayage* tehnika), *airtouch* tehnika, vabakäetehnikad, *ombré*, r*oot shadow*, *rootmelt, roottap*) erinevate dimensioonide (heledus, tumedus) värvikoosluse loomiseks kogu pea ulatuses kõigil juuste pikkustel ja tekstuuridel. 4. Korrigeerib värvitulemust kuni 7 tumedusastme raames. 5. Värvib/toonib naturaalseid halle, blonde, brünette ja punaseid juukseid, lisades pigmente või tuues esile hallide või muud tooni naturaalsete juuste loomulikkuse. Taastab naturaalse tooni ja annab soovitused tooni säilitamiseks. 6. Värvib näokarvu: vuntsid, habe, kulmud, kasutades sobivat retsepti. 7. Värvib naturaalseid lisajuukseid ja parukaid. 8. Lõpetab värvimisprotsessi, taastades juuste pH taseme. 9. Soovitab kliendile koduseks järelhoolduseks juuksehooldustooteid vastavalt tehtud värvimuutusele. |
| Teadmised  Naturaalse ja kunstjuukse erinevus | Teadmised  Kemikaalide jm toodete koostisosade (mineraalid, oksüdandid) mõju juustele ja kehale; värvi eemaldamise ja värvimise materjalide, vahendite ja toodete omadused, kasutusvõimalused ja piirangud |
| **B.3.6. Soengu kujundamine** | **B.3.6. Soengu kujundamine** |
| Tegevusnäitajad   1. Nõustab klienti soengu valimisel (vorm, kuju, proportsioon, sündmus), arvestades kliendi visuaalsete eripäradega. 2. Teeb soenguplaani (föönisoeng, rullisoeng, ülespandud soeng jm), lähtudes soovitud lõpptulemusest ja kliendi soovist. 3. Kasutab fööne, sirgendajaid ja lokitange juukseid säästval moel. 4. Teeb rullisoenguid keerates rulle vastavalt skeemile, juuste lõikusele, pikkusele ja näo kujule ning kliendi soovile; kujundab rullisoengu, kasutades erinevaid töövahendeid ja viimistlustooteid. 5. Teeb föönisoenguid vastavalt lõikusele, kasutades erinevaid tehnikaid, töövahendeid ja viimistlustooteid; tõstab soengupõhja vastavalt lõikusele, andes soengule kohevuse ja püsivuse; töötleb juukseotsi, andes neile lokilisuse või sileduse, kasutades sobivaid töövahendeid. 6. Teeb ülespandud soenguid, kasutades sobivaid töövahendeid, viimistlustooteid ja -tehnikaid ning juustest kaunistusi. 7. Teeb erinevatele ajastutele (muistne Rooma, Egiptus ja Kreeka, keskaeg, renessanss, barokk, rokokoo, 19.-21. sajandid) iseloomulikke soenguid, kasutades sobivaid tehnikaid ja töövahendeid ning juustest kaunistusi. | Tegevusnäitajad   1. Nõustab klienti soengu valimisel (vorm, kuju, proportsioon, sündmus), arvestades kliendi visuaalsete eripäradega. 2. Teeb soenguplaani (föönisoeng, rullisoeng, ülespandud soeng jm), lähtudes soovitud lõpptulemusest ja kliendi soovist. 3. Kasutab soengute loomisel erinevaid tehnikaid (kuumtöötlus, rullikeeramise tehnikad, punutised jm), töövahendeid, soenguproteese/täidiseid ja aksessuaare. 4. Loob shinjoone/poolparukaid, tugikarkasse, lisajuustest soengulisandeid ja juustest kaunistusi ning kasutab neid soengutes. 5. Teeb soengu, kasutades sobivaid viimistlusvahendeid vastavalt juukse tüübile ja soovitud lõpptulemusele. 6. Loob soengukollektsiooni koos fotolavastuse ja kostüümidega. |
| **B.3.7. Klienditeenindus** | **B.3.7. Stiili loomine** |
| Tegevusnäitajad   1. Hoiab kliendi ooteala puhtust, tagab kliendile mugava ooteaja; loob positiivse esmamulje ja juhatab kliendi klienditooli. 2. Kasutab puhastatud ja desinfitseeritud töövahendeid. 3. Teostab põhjaliku konsultatsiooni selgitades välja kliendi soovi; nõustab klienti teenuse valikul, lähtudes juuste ja peanaha seisundist ja kliendi soovist; selgitab kliendile võimalikke teenusega kaasnevaid juuste ja peanaha seisundit mõjutavaid ohutegureid. 4. Tutvustab klientidele ilusalongi teenuseid ja nende hindu, vastab telefonile ning broneerib aegu, lähtudes teenuse ajakulust ja töögraafikust; vajadusel teavitab klienti broneeringu muutustest. 5. Tutvustab ja soovitab juuksehooldus- ja viimistlustooteid koduseks kasutamiseks ja teeb kaasamüüki. 6. Lõpetab teenindussuhtluse korrektselt, küsib tagasisidet ja võimalusel lepib kokku järgmise külastuse aja. 7. Teenindab kliente võrdselt, sõltumata nende soost, kultuurilisest, religioossest ja rahvuslikust taustast. 8. On teenindusvalmis, loob positiivse kliendikontakti, abistab klienti ja tuleb professionaalselt toime ka problemaatiliste klientidega, järgides head klienditeeninduse tava. 9. Haldab kanaleid, mille kaudu klientidega suheldakse (nt e-post, sotsiaalmeedia), ning tagab, et kanalites edastatakse ajakohast infot; rakendab mitmesuguseid meetodeid, et köita uute klientide tähelepanu ning nad kliendiks saada. | Tegevusnäitajad   1. Tunneb soengu- ja moeajalugu, loob seoseid tänapäevase soengumoega. 2. Teeb kollektsiooni projekti, kasutades sobivaid tehnikaid ja töövahendeid (kuldlõige, *mindmap, moodboard, storyboard* jm). 3. Loob soengukollektsiooni, kujundades ühtse terviku rõivaste, meigi, keskkonna ja muuga tehes koostööd valdkonna spetsialistidega. 4. Jäädvustab kollektsiooni, kasutades sobivaid tehnoloogilisi vahendeid (videokaamera, fotokaamera jm). |
|  | **B.3.8. Juhendamine** |
|  | Tegevusnäitajad   1. Koostab tegevuskava, lähtudes töö eesmärgist, juhendatava võimetest ja olemasolevatest oskustest. 2. Juhendab ja nõustab juhendatavaid, pakub tuge tekkinud probleemide ja küsimuste lahendamisel; jälgib juhendatava töö kvaliteeti, õpetades vajalikke ja kasulikke töövõtteid ning andes soovitusi tööga paremaks toimetulekuks. 3. Motiveerib teisi pidevale enesetäiendamisele, uute teadmiste ja oskuste omandamisele ning avatud hoiakule õppimise suhtes kogu elu vältel. 4. Analüüsib ja hindab koos juhendatavaga tema toimetulekut tööülesannetega ja suhtumist töösse; annab juhendatavale selgesõnaliselt tagasisidet tema tegevuse kohta, märkab edusamme ja tunnustab. |
| **Valitavad kompetentsid** | **Valitavad kompetentsid** |
| **B.3.8. Barbertehnikad juuste lõikamisel** | **B.3.9. Juhtimine** |
| Tegevusnäitajad   1. Eristab ja kasutab erinevaid barbertehnikaid juuste lõikamisel. 2. Lõikab pealaelt pikki juukseid kääridega jaotuste kaupa või gradueerides; viimistleb vastavalt lõikuse stiilile. 3. Lõikab pealaelt lühikesi juukseid kääride või juukselõikusmasinaga jaotuste kaupa või gradueerides; viimistleb vastavalt lõikuse stiilile. 4. Lõikab kääride ja juukselõikusmasinaga nahalähedasi sujuvate üleminekutega lõikusi (*skinfade, fade*). 5. Kasutab habemenuga pea paljaks ajamisel ja juukse kontuuri kujundamisel; kasutab teenuse ettevalmistava osana kuumi rätikuid; kasutab *wet-shave*'i teenuse osutamisel kaitsekindaid. 6. Kasutab juukselõikuste teostamisel kääri-kammi-, kammi-masina- ja noalõikuse tehnikaid. | Tegevusnäitajad   1. Organiseerib ressursid (sh personal, töövahendid) ja loob tööprotseduurid. 2. Määrab kindlaks tegevuse elluviimise jaoks vajalike ressursside mahu (tööjõud, raha, materjalid jm) ning kõrvutab seda seatud eesmärgiga, et selgitada välja ressursside piisavus ja eesmärgi teostatavus. 3. Hindab ressursside kasutamise otstarbekust, püüdes leida kokkuhoiuvõimalusi. 4. Kujundab teenuste hinnad, lähtudes sisseostuhindadest, tegevuskuludest ja turusituatsioonist. 5. Algatab tegevusi, kaasab, motiveerib ja toetab meeskonna liikmeid. 6. Juhib kliendisuhete arendamist ja klientide hankimist; reklaamib müügi suurendamiseks tooteid, teenuseid jm internetis, sh sotsiaalmeedias. 7. Hindab iluteenindusalaseid ettevõtluse võimalusi; valib sobiva ettevõtlusvormi; korraldab tegevust, arvestades kutsealast teavet ja õigusakte ning lähtudes väikeettevõtluse põhitõdedest; planeerib ettevõtte tööd, arvestades riske ja võimalusi. |
| **B.3.9. Barbertehnikad habeme ja vuntside ajamisel ja kujundamisel** |  |
| Tegevusnäitajad   1. Eristab ja kasutab erinevaid barbertehnikaid habeme ja vuntside kujundamisel ja ajamisel. 2. Lõikab masina ja kääridega habet ja vuntse vastavalt kliendi soovile, habeme karva struktuurile, kliendi näo ja pea kujule sobiva vormi ja kujuga, arvestades kliendi stiili. 3. Ajab habet kasutades kolme põhitehnikat (vabakäe, tagantkäe ja vastukäe) habeme kasvuala neljateistkümne piirkonna ajamisel ja habeme kontuuri kujundamisel; kasutab *wet-shave*'i teenuse osutamisel kaitsekindaid. 4. Kasutab habeme ajamise teenuse ettevalmistava osana kuumi rätikuid. 5. Lõpetab habeme ajamise protseduuri lähtudes kliendi näonaha tüübist; hooldab ja viimistleb kliendi vuntsi ja habeme vastavalt kliendi näonaha tüübile, karva struktuurile ja kliendi soovile. |  |
| **Kutset läbivad kompetentsid** | **Kutset läbivad kompetentsid** |
| **B.3.11. Kutset läbivad kompetentsid** | **B.3.10. Kutset läbivad kompetentsid** EKR 4 |
| Tegevusnäitajad   1. Kaitseb kliendi riideid ja nahka kogu protseduuri vältel. 2. Valmistab töö tegemiseks ette ruumid, tööala, tarvikud, materjalid ja seadmed ning pärast töö lõpetamist korrastab need. | Tegevusnäitajad   1. Kaitseb kliendi riideid ja nahka kogu protseduuri vältel. 2. Valmistab töö tegemiseks ette ruumid, tööala, tarvikud, materjalid ja seadmed ning pärast töö lõpetamist korrastab need. |
| **Ettepanekud B-osa kohta** | **Ettepanekud B-osa kohta** |
| **C-osa** | **C-osa** |
| **Kutsestandardi koostajad**  Liivi Lõhmussaar − Tartu Rakenduslik Kolledž  Kaja Seppel − Kaja Seppel Koolitused Hair & Education OÜ  Kersti Suve − Revaalia Salong OÜ  Natalja Turilova – Ida-Virumaa Kutsehariduskeskus  Triin Veisman −MUA OÜ  Rane Viks − Rane Viks, Ilusalong FIE  Kertti Viru − Kutseliste Juuksurite Vabariiklik Ühendus | **Kutsestandardi koostajad**  Liivi Lõhmussaar − Tartu Rakenduslik Kolledž  Kaja Seppel − Kaja Seppel Koolitused Hair & Education OÜ  Kersti Suve − Revaalia Salong OÜ  Natalja Turilova – Ida-Virumaa Kutsehariduskeskus  Triin Veisman −MUA OÜ  Rane Viks − Rane Viks, Ilusalong FIE  Kertti Viru − Kutseliste Juuksurite Vabariiklik Ühendus |
| Viide Ametite Klassifikaatorile (ISCO 08): 5141 Juuksurid | Viide Ametite Klassifikaatorile (ISCO 08): 5141 Juuksurid |
| Kutse nimetus inglise keeles: *Hairdresser*  Barberi osakutse nimetus inglise keeles: *Barber*  Valitavate kompetentside nimetus inglise keeles:  Barbertehnikad juuste lõikamisel: *Haircutting barber techniques*  Barbertehnikad habeme ja vuntside ajamisel ning kujundamisel: *Barber techniques for shaving and shaping beards and mustaches* | Kutse nimetus inglise keeles: *Hairdresser*  Valitava kompetentsi nimetus inglise keeles:  Juhtimine: *Management* |
| **Lisad**  Lisa 1. Keelte oskustasemete kirjeldused  Lisa 2. Digipädevuste enesehindamisskaala | **Lisad**  Lisa 1. Keelte oskustasemete kirjeldused  Lisa 2. Digipädevuste enesehindamisskaala |